
Lugejale 


Meie ühing ei ole viimasel ajal paistnud silma erilise aktiivsusega. Kindlasti on selles süüdi 
ka kevadine aeg, mis tõi endaga kaasa aia- ja põllutööd, algasid puhkused. Loodame, et see 
kõik ei vähenda huvi meie tegevuse vastu. Tõsi küll, kuigi palju ei ole me suutnud korda 
saata. Kuid nüüd on avanemas uued võimalused ja teavitustöö saab loodetavasti uut hoogu. 
On ju meie senine tegevus olnud peamiselt pealinnakeskne. Järgmisel hooajal kavatseme 
alustada teavitustööga ka mujal Eestis, kasutades selleks kättesaadavaid vahendeid - 
ajakirjandust ja võimalik, et ka televisiooni. Oma abi on lubanud ka Soome spetsialistid. 
Kuidas see meil õnnestub, seda näeme sügisel. Seniks aga soovin kõigile saatuskaaslastele 
ilusat suveaega. 


Neinar Kudevita- 


Kuidas kaitsta kõrvu 


Eemaldu 


See on õige soovitus. Liigu eemale heliallikast, kui võimalik ja kahjulikud detsibellid 
vähenevad märgatavalt. 


Eemaldudes heliallikast väheneb heliallika poolt tekitatud müra 6 db võrra iga kord, kui 
helitekitaja ja heli vastuvõtja vaheline vahemaa on suurenenud 2 korda. See lihtne reegel on 
maksev juhul, kui helitekitajale ei lisandu kaja (nagu näiteks ümbritsevate mägede poolt 
tekitatav). Kui näiteks seista 90 db müra tekitavast seadmest 3 meetri kaugusel, siis sellest 
eemaldudes 6 meetri kaugusele, jõuab meieni 84 db eeldades, et puudub heli 
tagasipeegeldav kaja. 


Lülita välja või keera vaiksemaks 


Keera maha oma stereosüsteemi (MP3, CD-mängija jne.), autoraadio, raadio, televiisori 
või mistahes heliagregaadi helitugevus 


Eriti kehtib see kõrvaklappidega kuulatava muusika puhul. Kui kõlarites tekkivatele 
muusikahelidele lisandub loomulik helitaust, heli hajub ruumis, siis kõrvaklapid suunavad 
kogu tekitatava heli otsejoones kõrva kuulmekilele. Kujutage ette vaid raiuvast rütmist 
koosneva muusika mõju, kui seda kuulata kõrvaklappidega ja piisavalt valjult Enamasti 
armastavad kurdistavat räp-muusikat kuulata just noored, mis põhjustab neil juba varajases 
eas kuulmiskahjustuste tekkimise. Aga ka tavaliste kõlarite kaudu liigselt valjukskeeratud 
muusikat kuulates esineb sama oht. Seega, kui teil on võimalus, keerake kuulatav muusika 
vaiksemaks või lülitage see hoopiski välja. 


Kaitse oma korvu 


Kuidas kaitsta korvu? 


Kasuta valju heliga ruumis või olukorras viibides kórvakaitseid, kõrvatroppe või parema 
puudumisel kasvõi oma sõrmi. Sõltuvalt olukorrast on sellisest kaitsest kasu. Oluline on 
asetada kõrvakaitsed õieti. Need ei tohi olla surutud liiga sügavale, et mitte kahjustada kõrva 
kuulmekilet. 

Kui sa järgmisel korral oled sunnitud viibima mürarikkas ruumis või kohas, mõtle, milline 
neist kolmest soovitusest sobiks antud juhul, et kaitsta oma kõrvu kõige efektiivsemalt. 


Ärge puhastage kõrvu vatitikuga! 


Vatipulgaga kuulmekäigus urgitsedes avame oma kõrvad põletikule ja halvimal juhul 
isegi kuulmiskahjustusele. 
Janiko Kemppi, Kotiliesi 


Turu Terveystalo kõrva-, nina- ja kurguhaiguste spetsialisti Niklas Lindbladi sõnul on 
kõrvas olev vaik väliskõrva jaoks väga oluline. See kaitseb kõrvakanali õhukest nahka. 
- Kõrvavaik niisutab nahka. Sellel on ka antibakteriaalne toime, mis tähendab, et see 
kaitseb kõrva erinevate infektsioonide eest, ütleb Lindblad. 

Lindbladi sõnul pole kõrvu üldse vaja puhastada. 
- Kõrvas on mehhanism, mis aitab vaigul aja jooksul ise kõrvast väljuda. 

Patsientidega vesteldes on Lindblad aga märganud, et vatitiku kasutamine kõrvade 
puhastamiseks on väga levinud. 
- Paljudel inimestel on halb viis pärast duši all käimist oma kõrvu rutiinselt puhastada, sest 
inimesele tundub, et kõvad on niisked. Selline pidev puhastamine lisab aga näilist 
puhastamise vajaduse tunnet, muutudes seeläbi kahjulikuks spiraaliks. Kuigi vatipulk on 
pehme, ärritab see õrna nahka kõrvakanalis, põhjustades sügelust, mistõttu paljud 
tunnevad, et kõrva tuleks veelgi rohkem puhastada, ütleb Lindblad. 


Rohkem kahju kui kasu 


Lindblad rõhutab, et vatitiku kasutamine pole mingil juhul soovitatav. 
- Vatipulk teeb rohkem kahju kui kasu. Vatipulga kasutamisel surutakse kõrvas olev vaik 
sageli sügavamale, vajutades selle vastu kuulmekilet. Seejärel toimib vaik juba nagu 
kõrvatropp, põhjustades kuulmislangust, pearinglust ja ebamugavustunnet. Ummistunud 
kõrva ei saa iseseisvalt puhastada, vaid selleks peab pöörduma arsti poole. 


Vatipulga kasutamine võib kahjustada ka kuulmekäigu tundlikku nahka ja põhjustada 
põletikku. Lindblad ütleb, et mõned inimesed kasutavad kõrvade urgitsemiseks ka 
juuksenõelu või tuletikke, suurendades sellega võimalust tekitada haavu kuulmekäiku 
katvas õrnas nahas. Sellise haava paranemiseks kulub paar nädalat. 

- Põletiku raviks on vaja arsti sekkumist. Kõrvaarst puhastab kuulmekäigu ja põletikku 
ravitakse lokaalselt tilkade abil, räägib Lindblad. 

Kõrva surutud vatipulgalt võib maha tulla vatitups, mille puhul on taas vaja arsti abi. 
Sellises olukorras põhjustab kõrva jäetud vatitups sageli põletikke. 


Kuulmekile rebenemise oht 


Halvimal juhul võib vatitups põhjustada püsivaid kahjustusi. 

- Kuulmekile on umbes 2,5—3 cm kaugusel kuulmekäigu suust. Võimalik, et vatitikuga 
urgitsedes tekitab see kuulmekilesse isegi augu, räägib Lindblad. 

Kuulmekile rebenemine on seotud tugeva valuga ja kui see on juhtunud, tuleb võimalikult 
kiiresti pöörduda EMO-sse. Olenevalt rebendi suurusest paraneb see iseenesest või halvemal 
juhul vajab operatsiooni. 

- Üks patsient oli vatitikuga surunud nii kõvasti kuulmekilele, et seda tuli opereerida. See 
jättis talle püsiva kuulmislanguse, ütleb Lindblad. 

Lindbladi sõnul ei tohiks isegi sõrmega kuulmekäigus urgitseda. Isegi kui sõrm oma 
jämeduse tõttu kuulmekileni ei uletu, võib määrdunud küüs tekitada kuulmekäigu suus 
haavu, suurendades põletikuriski. 

Mõned inimesed kasutavad kõrvade puhastamiseks erinevaid puhastusõlisid või -lahuseid. 
Lindbladi sõnul võib mõnest neist abi olla järgnevaks kõrvaloputuseks, mis tuleb teha 
vastava spetsialisti poolt. Ainult väga erandkorras võib inimene seda teha omale ise suure 
süstlaga. Kui kõrvad ummistuvad kergesti, võib arst neid loputades või imemisseadmega 
puhastada. 


Küsimused Meniere i haiguse kohta 


1. Mis on niinimetatud Tumarkini atakid? 
Küsimuses on äkiline asendit jälgivate lihaste lõtvumine, mille tulemusena patsient kaotab 
tasakaalu, kuid ei kaota teadvust. Need atakid tulenevad tõenäoliselt sisekõrva lubjaosakeste 


sadestumisest ja seda esineb tavaliselt eakamatel inimestel. 

2. Kas kliima ja aastaajad mójutavad haiguse kulgu? 

Möningate vastavate uuringute tulemuste pöhjal vöib arvata, et haigus ágeneb külmade 
ilmade lóppemisel ja saavutab haripunkti kuumal perioodil. Sellest ei vöi teha 
kaugeleulatuvaid järeldusi. 

3. Kas haigus vöib tekkida ka vanemas eas? 

Jah. Uuema uuringu kohaselt, mille viisid läbi Sveitsi teadlased, 15% nende patsientidest 
olid üle 65-aastased ja neist 40%-l oli tegemist varajasema haiguse uuenemisega ja 60% 
neist haigestus esmakordselt.. 

4. Kas alkohol sobib menieerikutele? 

Suuremale osale haigetest vöib alkohol mójuda halvasti ja selletóttu ameerika teadlased 
soovitavad vältida alkoholi, tubakat ja kohvi. Möningatele inimestele vöib vähesel määral 
alkoholi möjuda ravimina. 

5. Millised on pöhjused, mis aitavad kaasa haiguse ägenemisele? 

Esikohal on kahtlemata stress. Liigne soolatarbimine isegi harvaesinevana, näiteks soolakala 
söömine, unepuudus, muude haiguste mõju võivad põhjustada haigusnähtude esinemist. 

6. Kas looduslikud ravimid on turvalised meniere'i haiguse puhul? 

Looduslikud ravimid võivad olla seotud tõsiste kõrvalnähtudega samuti, nagu 
meditsiinilisedki ravimid, põhjustades isegi eluohtlikke allergianähtusid. Peale selle on 
mõnedel neist vere hüübimist takistavaid omadusi. Kõikidest tarbitavatest arstimitest nende 
olemusest hoolimata tuleb informeerida oma arsti. 

7. Kas kuuldeaparaadist on kasu tinnituse puhul? 

Teatud olukorras jah, kui kuuldeaparaat võimendab ka muid taustahelisid, mille puhul 
tinnitusheli nagu sulab kokku teiste helidega, muutudes nii vähemmärgatavaks.. 

8. Kas Meniere i haiguse puhul esineb ka peavalu? 

Jah. Üsna paljudel esineb peavalu, mis annab tunda kõrva taga või kuklas. sageli on see 
põhjustatud kaelalihaste pingesolekust, mille puhul on abi masseerimisest või rahustavatest 
harjutustest. 

9. Kas Meniere'i haiguse jaoks mõeldud ravimitel on kõrvalmõjusid? 

Jah. vedelikku eemaldavad ravimid võivad tekitada kaaliumipuudust ja samuti võivad need 
alandada liigaselt vererõhku Betaserci tavaline probleem on maoärritus, mis esineb 
tavaliselt ravi alguses või suurtes kogustes kasutades. Pearinglus- ja iiveldusvastased 
ravimid, nagu Stemetil on mõeldud vaid lühiajaliseks kasutamiseks. Pikema aja jooksul 
kautatuna võivad need omakorda põhjustada tasakaaluhäireid. 

10. Kas ravimite tarvitamise võib lõpetada täielikult? 

Jah. Paljud patsiendid saavad suurepäraselt hakkama ilma mingisuguste ravimiteta, kui 
haigus on tasakaalustunu ja eluviis viidud vastavusse haigusega. 

11. Kas haigus võib paraneda lõplikult? 

Praeguste arusaamade kohaselt võib haigus taanduda täielikult, kuid soodumus selle 
ägenemiseks jääb alles kogu eluks. Teatud tingimuste puhul võib haigus uuesti aktiveeruda. 
12. Kas menieerik võib ohutult reisida lennukis? 

Jah, võib. Õhurõhu muutus tõusul ja laskumisel mõjutab sisekõrva, kuid just sellist 
rõhumuutust kasutatakse raviks barokambrites või teiste spetsiaalsete vahenditega. Soovitav 
ei ole kasutada reisimiseks lennukit, kui tegemist on gripiga, kuna sellel puhul on kõrva 
rõhutasakaalustus rikutud ja võib põhjustada kõrvavalu, nagu ka haigust mittepõdevatel. 
13. Kas migreeni ja Meniere i vahel on midagi ühist? 

Jah. Migreen esineb menieerikutel sagedamini, kui haigust mittepõdevatel. Teisest küljest 
on haiguspilt tihti nii sarnane, et on raske teha vahet, kumma haigusega on tegemist. 


14. Kas Meniere i haigus on parilik? 

Teatud párilikkus tundub olevat olemas. Rahvusvahelised uuringud on táheldanud 5-15% 
juhul, et perekonnas on esinenud Meniere'i haigust mingis vormis. Soomes viiakse hetkel 
läbi sellist uuringut. 


Ühe haiguse kulg 


See juhtus minuga 1980. aasta septembris. Olin just saanud 40-aastaseks, tervis enam- 
vähem korras ja mingeid märke lähenevast ohust ei olnud. Ühel õhtul istusin diivanil ja 
vaatasin televiisorit, kui äkki täiesti ootamatult ja ilma mingi hoiatuseta tundsin ennast 
kohutavalt halvasti. Kogu keha kattus silmapilgu jooksul külma higiga, mis näis lausa 
voolavat igast kehapoorist, kõrvad tundusid olevat täistopitud. Enesetunne oli kirjeldamatult 
halb. 

Minu abikaasa oli samuti ehmunud ja haaras kohe telefonitoru, et helistada välja takso, 
millega mind haiglasse kontrolli viia. Tollal võrdus takso saamine loteriivõiduga. Niisiis jäid 
üle automanikest sõbrad. Auto oli meilgi, kuid ainuüksi mõte autorooli istumisest oli 
võimatu. 

Õnneks leidus üks abivalmis sõber, kes tuli mulle järele. Esimesena suundusime tollasel 
Mitšurini (Wismari) tänaval asunud ööpäevaselt avatud arstipunkti kõrvaarsti vastuvõtule. 
Kuna kõrv tundus olevat veelgi umbes, oletasin loomulikult, et sinna on kogunenud suures 
koguses vaiku. Asi, mida mul ei olnud kunagi varem esinenud. 

Vastuvõtust suunati mind kohe nimeka kõrvaarsti juurde, kes peale uuringut teatas, et mu 
kõrvad on täiesti puhtad. Rohkem ei saanud ma temalt midagi teada. Eleeniumi tablett 
higises peos, lahkusin ma arstikabinetist. Vett tableti allaneelamiseks ei olnud märganud 
mulle keegi pakkuda 

Edasi viis teekond Tõnismäe haiglasse, kuhu tohter oli andnud saatekirja. Peale 
mõningast ootamist sain arsti jutule, kes lasi mul lihtsalt pikutada ja uuris üsna 
pealiskaudselt, mis minuga oli juhtunud. Kui ma oleksin seda ise teadnud! Mingit ravi ma 
sealt ei saanud ja peale pooletunnilist puhkamist eesriietega eraldatud lavatsil, saadeti mind 
koju. 

Niisiis olin sama tark, kui ennegi. Õnneks ei kordunud midagi sellist ja elu läks edasi 
normaalselt. Seda rahu jätkus paariks kuuks, kuid siis kordus kõik. Vahe oli selles, et 
haigushoog oli tunduvalt ägedam ja sain tunda ka esimest tõelist pearinglust. Ühtlasi 
hakkasin tundma ka tinnitust, kuigi kuulmine säilis normaalsena. Peale haigushoost 
toibumist suundusin kohe neuroloogi vastuvõtule. 

Mul oli õnne! Olles hiljem lugenud arvukalt samasugustest juhtumitest, kui arstid ei 
olnud suutnud leida õiget diagnoosi, võin vaid tänada oma arsti - noort meest- kes ilma 
mingi kõhkluseta tuvastas mul Meniere'i haiguse. 

Diagnoos oli olemas, kuid mida edasi? Meditsiini käsiraamat kirjeldas seda haigust napil 
kümnel real, rääkimata midagi selle ravivõimalusest. Minu arst kirjutas mulle välja Trentali, 
mis on ette nähtud vere punaliblede elastsuse suurendamiseks, mis omakorda parandab vere 
liikumist peentes veresoontes. Näiliselt ei ole sellel ravimil midagi ühist meniere'i 


haigusega. Kuid kas see aitas või mitte, aga järgmine haigushoog tekkis mul alles paari 
aasta pärast. Ja siis juba kogu oma ebameeldivuses. 


Ma ei hakka siin kirjeldama kõiki neid haigushoogusid, mida ma pidin aastate jooksul 
üle elama. Kes on seda ise kogenud, teab seda tunnet. Kes aga ei ole, sellele ei ütle sõnad 
mitte midagi. 

Haigushood tekkisid suuremalt jaolt öösel või varahommikul, harvemini ka päevasel ajal. 
Mingit seadusepärasust nende tekkimisel ma ei täheldanud. Nüüd oli ilmunud müügile ka 
Betaserc ja seda määrasid mulle kõik arstid. Neelasin tablette, millest ma mingit kasu ei 
saanud. Mingeid muid soovitusi keegi ei andnud. Ka kõik katsed leida mingitki infot selle 
haiguse kohta olid tulutud. 


Soovituse kohaselt külastasin ka homöopaate. Ravi kujunes üsna kalliks ja kahjuks ka 
tulutuks. Kuigi üks neist kinnitas, et ta on selle haigusega varemgi kokku puutunud, ei 
aidanud see mind sugugi. Otse vastupidi - sain raske haigushoo lausa raviseansi ajal. Kadus 
seegi lootus abi saada. Mingil määral näis aitavat homöopaatiline ravim nimega Vertigoheel, 
mille juurde jõudsin iseseisvalt. 


Haigushood sagenesid ja ei olnud mingi haruldus kogeda neid kaks-kolm korda nädalas. 
Õnneks esinesid need kõik öisel ajal väljaarvatud üks, mis oleks mulle kujunenud 
saatuslikuks. Kukkusin tööl olles, kusjuures minust vaid 30 cm kaugusele jäid lahtivõetud 
seadme ülespoole turritavad tikkpoldid. Kui ma oleksin kukkunud peaga nende otsa, ei 
oleks mul tõenäoliselt olnud enam mingeid muresid. Kuulmislangus tekkis alles aastate 
pärast. 1995. aastal sain esimese kuuldeaparaadi. Kui paljuid haigushooge olin selleks ajaks 
üle elanud, ei oska enam öelda. Vähe neid ei olnud. Ja lootus tervenemisele oli juba ammu 
kadunud. Lõpuks 1997. aastal sain arvuti ja mõnevõrra hiljem ka internetiühenduse ning 
sellega ka ligipääsu maailma infole. 


See, mida ma lugesin, oli huvitav. Nii sain teada soola kahjulikust mõjust. Kuna kaotada 
ei olnud midagi, jätsin selle oma menüüst otsustavalt kõrvale. Maitsemeel sõdis tükk aega 
selle otsuse vastu, kuid minu tahe jäi peale. Ja kummaline - peale selle ei esinenud mul mitte 
ühtegi vähegi raskemat tasakaaluhäiret. Kergemakujulisi küll, kuid harva ja need möödusid 
ilma töövõimet vähendamata. Juhus? Äkki oleks ka ilma soolatarvitamise piiramiseta olnud 
samasugune tagajärg? Olles lugenud mitmeid selleteemalisi artikleid, võin öelda kindlalt, et 
tegemist ei ole juhusega. Paljud menieerikud on kinnitanud, et ka nemad märkasid 
haigushoogude vähenemist või nende lakkamist peale soolatarbimise lõpetamist. 

Oma sugulase kaudu sain võimaluse külastada Pärnu haigla kõrvaarsti, kes olevat tuttav 
meniere i haigusega. Kui tuttav ta sellega oli, ei oska öelda, kuid tulemuseks oli jällegi 
Betaserci pakkumine. Kuna ma ei vajanud seda enam, siis jätsin pakkumise vastu võtmata. 
Muid soovitusi ja nõuandeid ei järgnenud. Tõsi küll, hiljem, kui minu sugulane rääkis arstile 
minu kogemustest soolaga, mainis arst, et ta teadvat seda. Tore, kuid mulle jättis ta sellest 
kahjuks rääkimata. Siiski sain temalt suunamise Tartusse, Ludvig Puusepa kliinikusse. 

Tartus ootas mind kaasaegne aparatuur koos Saksamaal väljaõppinud personaliga, kes 
oli koolitatud Meniere'i haiguse kindlakstegemiseks. Peale mitmeid teste kinnitati, et ma 
põen tõesti seda haigust. Tore uudis mulle, kes ma teadsin seda juba üle 10 aasta. Ravi? 
Loomulikult Betaserc! 

Minu enesetunne oli muutunud juba paremaks. Haigushoogudest oli säilinud vaid halb 
mälestus. Ja kui mõnikord harva tekkiski äkiline pearinglus, siis möödus see juba mõne 
minuti pärast. 

Kas ma olin nüüd täielikult vabanenud haigusest? Kas haigus oli lõplikult taandunud? 
Ei. Haigus on jäänud, kuid see ei anna ennast enam nii dramaatilisel viisil tunda. Nüüd olen 


lubanud endale ka váhesel mááral soolasemaid suupisteid ja aeg-ajalt ka kohvi. Mingeid 
járelmójusid ei ole see kaasa toonud. Pearinglust esineb veelgi, kuid tegemist on 
healoomulise asendist tingitud pearinglusega, mille vastu ma ei ole otsinud abi, kuna see ei 
háiri mind eriti. Tasakaaluhdired on sáilinud. Nii ei tunne ma ennast mugavalt suures 
rahvahulgas, elavas liikluses, suurtes kaubanduskeskustes, váljakuid ületades. Valjud helid 
ei sobi mulle. Kuid see kõik on tühiasi võrreldes sellega, mida pidin tundma 
haigushoogudega võideldes. 


Heinar Kudevita 


Vabaks liigsest soolatarbimisest 


Lisainformatsioon vähese naatriumisisaldusega toiduvalikuks Meniere'i haiguse 
puhul 


Sool on arvatavasti üks esimesi maitseaineid üldse, mille inimkond kasutusele võttis. 
Enne külmutusvõimalusi kasutati soola ainsa toidu säilitusvahendina. 

Meniere i haigusest kahjustatud kõrv on väga tundlik suurenenud naatriumi kogusele 
veres. Naatriumi (Na +) saab inimorganism peamiselt toiduga. Klooriioonidega ühendatult 
moodustab see tavalise lauasoola (NaCl), mis on toidu koostisosa. Meie keha säilitab 
naatriumi kontsentratsioon veres väga kitsas vahemikus. Õnneks on häired naatriumi 
tasakaalus meie organismis haruldased, sest me kaotame pidevalt naatriumi kehavedelikega 
(higi, sülg, uriin), järelikult me peame tarvitama seda piisavalt, et asendada need kadusid. 
Väga raske füüsilise tegevuse poolt esilekutsutud intensiivse higistamise puhul kasutatakse 
soolatablette, kuid tavategevuse puhul on need mittevajalikud, sest terve inimorganism 
reguleerib ise soolavajadust. Enamikul meist ei ole vaja muretsesa naatriumi koguse pärast, 
sest neerud eemaldavad organismist liigse soola ja koos sellega ka naatriumi. Me kõik 
teame, et sool on vajalik mineraal, kuid seda ainult teatud piirini, millest alates see muutub 
juba tervisele kahjulikuks. 

Tervishoiuamet soovitab mitte ületada 2400 milligrammi (mg) naatriumi ööpäevas. See 
on umbes 1 tl lauasoola. On väga lihtne ületada seda kogust, kui süüa teatud kõrge 
naatriumisisaldusega toitu ja lisada soola toiduvalmistamisel ja toidule meie ees laual. On 
tõsi, et organism vajab soola. Kuid ohtlikuks osutub see, kui meie maitsemeel harjub 
soolaga ja selle tulemusena hakkame lisama ikka rohkem ja rohkem soola toidusse. 
Rohkem, kui seda toidu maitsestamiseks vaja oleks. Sool on üks igapäevasemaid ja 
laialtlevinumaid vürtse maailmas. Samuti kõige kättesaadavam hinna poolest. Kuigi paljudel 
inimestel on raske alustada madala soolasisaldusega dieeti, on see tegelikult on lihtsam kui 
võiks arvata. See on sellepärast, et meie maitse kohaneb madala soolasisaldusega väga 
kiiresti ja peagi muutub liiga palju soola toidus ebameeldivaks kogemuseks. Eksperdid 
kinnitavad, et me püsime tervetena, kui meie igapäevane toit sisaldab 240 mg naatriumi. 
Kuna Meniere'i haigust põdevatele inimestele soovitatakse mitte ületada 1500 mg naatriumi 
päevases toidukoguses, on see siiski tunduvalt rohkem, kui minimaalne madalaim lubatud 
kogus. Seega ei avalda soolast loobumine meie tervisele mingit kahjulikku toimet. 


Esimene táhtis samm váhese naatriumisisaldusega dieedi alustamiseks on lópetada toidule 
soola lisamine lauas ja soola kasutamine toiduvalmistamisel. Járgmise sammuna tuleb 
váltida konserveeritud toite, mille puhul on sageli kasutatud soola sáilitus- ja maitseainena. 
Kolmas samm on váltida kiirtoitu, nagu hamburgerid, hot dogid, pitsa, kartulikröpsud ja 
popcorn, kus sool on laialt levinud. Neljas samm on õppida hindama oma toitumist, mis 
aitab kaasa soolakoguse vähendamisele. On võimalik leida retsepte, milles on kasutatud 
soola asemel erinevaid maitseaineid, mis aitavad mitmekesistada toitu ja unustada lauasool. 
On olemas ka soola aseained, milles puudub naatrium. 


Inglise keelest tõlkinud Heinar Kudevita 


Tinnitus 

Tinnitus (lad. tinnitus < tinnire "helisema") on kórvus kuuldav heli, millel ei ole 
heliallikat. Mööduvat, hetkelist tinnitust esineb umbes poolel kogu inimkonnast. Krooniline 
ehk ravimatu tinnitus kuulub umbes 17% inimkonna igapáevaellu. (Soomes ca 500 000) 
Tinnitus vöib esineda ka táiesti kurtidel inimestel. Selle all kannatavad nii mehed, kui 
naised. 

Tinnitus võib tekkida kõrva või selle lähedal oleva koe vigastuste tagajärjel, aga ka näiteks 
unetusel arvatakse olevat oma osa selle tekkimisel. Üks põhilisi põhjuseid on pikemaajaline 


miirarikkas keskkonnas viibimine. Tinnituse lisaks esineb sageli ka hiiperakuusia e. 
ülitundlikus helide suhtes. 


Sümptomid 


Tinnitusheli on tavaliselt körge heli, mis avaldub kas vile, undamise vöi kohinana, mille 
sagedus on enamasti 1500 hertsi + - 100-200 Hz. Kuid esineb ka tunduvalt 
körgetoonilisemat tinnitust, mis on peaaegu kuulmispiirkonna ülaosas (15-20 kHz). Paljudel 
patsientidel esineb mitmeid tinnitushelisid samaaegselt. Tinnitusele möjub soodustavalt 
stress, kiirustamine ja väsimus. Tinnitus vöib esile kutsuda uinumisprobleeme, masendust ja 
stressi, mis omakorda vöimendavad tinnitust. 


Ravi 


Müra poolt pöhjustatud tinnitust ei saa tänapäevase arstiteaduse pöhjal ravida, vähemalt 
mitte siis, kui see on kestnud kaua. Ootamatult tekkinud tinnitust on heade tulenustega 
ravitud körgsurve- e. barokambrites. 

Meditsiinilised uuringud on vajalikud siis, kui tinnitusega liitub pearinglus või 
kiireltprogresseeruv kuulmislangus või kui see esineb ühes kõrvas. Mõnedel juhtumitel on 
tinnitus põhjustatud kõrva- või ninakinnisusest. Sellistel juhtudel on tinnitus ravitav, kui 
selle põhjus kõrvaldatakse. 


Ravimatu tinnituse sümptomeid võib leevendada ja elukvaliteeti parandada mitmel viisil 
tagajärgede, nagu masenduse ja unetuse raviga. 


Ühe ravimeetodina on tinnitusega harjumine aja jooksul või arsti ja prühholoogi 
koostööna läbiviidud kohanemistreening ja teraapia. Tinnituse all kannatavatel inimestel 
tuleb vältida vaikset keskkonda ja elada normaalse taustaheliga keskkonnas, kuid samas 
vältida ka liiga tugevate taustahelide esinemist. Madal, alla 90 Hz bassihääle kuulamine on 
mõnedel juhtudel osutunud tinnitust leevendavaks. 


Tinnitusheli häirivust võib vähendada tinnitussagedusel töötava heligeneraatoriga, mis 
tekitab nn. vastuheli. Kuna selline seade nõuab väga täpset reguleerimist, siis on selle 
asemel soovitatud kasutada käepärasemaid vahendeid, nagu ventilaator, raadio, televiisor. 
Hea individuaalse abivahendina kasutavad paljud ka spetsiaalset, kuuldeaparaadiga 
sarnanevat tinnitusmaskerit. Sellise kõrvalise heliallika otstarve on vähendada tinnituse 
valjust ja aidata sellega harjuda. 


Alparatsolaami (näit. Xanor) on kasutatud tinnituse raviks. Mõnede patsientide puhul on 
sellel olnud tinnitust vähendav mõju. Ka mõnede epilepsiaravimite klonatsepaami (Rivatril) 
kasutamine on andnud häid tulemusi. Kahjuks omavad mõlemad ravimid tugevat 
sõltuvusttekitavat mõju, milletõttu arstid ei soovita neid tarvitada pikemaajaliselt. Mõned 
depressiooniravimid omavad tinnitust võimendavat mõju, mistõttu ka nende tarvitamisega 
tuleb olla ettevaatlik. 


Ravimitena võib mõnedel juhtudel olla kasu sisekõrva vereringet parandavate ja 
organismist vedelikku eemaldavate ravimite kasutamisest. Üks neist on betahistiinide klassi 
kuuluv Betaserc, mis on olemuselt Meniere'i haiguse raviks väljatöötatud arstim. Paljudele 
patsientidele ei avalda selle tarvitamine mingit tulemust ja võib mõjuda kahjustavalt maole. 
Ka B12 vitamiini puudusel on täheldatud olevat osa tinnituse ägenemisel. 


Uheks tinnituse ravimeetodiks on katsetatud magnetstimulatsiooni. Tulemused on hetkel 
veel väheütlevad ja tegemist on alles katsetusjárgus oleva ravimeetodiga. 


Eesti Tinnituse ja Meniere'i Ühing läheb nüüd suvepuhkusele, mis tähendab seda, et 
kokkusaamisi ei toimu enne septembrit. Siis aga alustame uut hooaega. Meie virtuaalsed 
kokkusaamised foorumis jäävad alles ja vóivad toimuda alati, kui keegi selleks soovi 
avaldab. 


Ilusat suve köigile lugejatele! 


